ਦਯਾਲਨ ਹੇਮਲਤਾ
ਦਿਆਲਨ ਹੇਮਲਤਾ (ਅੰਗ੍ਰੇਜ਼ੀ: Dayalan Hemalatha; ਜਨਮ 29 ਸਤੰਬਰ 1994) ਇੱਕ ਭਾਰਤੀ ਕ੍ਰਿਕਟਰ ਹੈ। ਉਹ ਸੱਜੇ ਹੱਥ ਦੀ ਬੱਲੇਬਾਜ਼ ਹੈ ਅਤੇ ਸੱਜੇ ਹੱਥ ਦੀ ਔਫ-ਬ੍ਰੇਕ ਗੇਂਦਬਾਜ਼ੀ ਕਰਦੀ ਹੈ। ਉਹ ਰੇਲਵੇ ਲਈ ਘਰੇਲੂ ਕ੍ਰਿਕਟ ਖੇਡਦੀ ਹੈ, ਅਤੇ ਪਹਿਲਾਂ ਤਾਮਿਲਨਾਡੂ ਅਤੇ ਦੱਖਣੀ ਜ਼ੋਨ ਲਈ ਖੇਡ ਚੁੱਕੀ ਹੈ। ਮਾਰਚ 2018 ਵਿੱਚ, ਉਸ ਨੂੰ ਇੰਗਲੈਂਡ ਦੀਆਂ ਔਰਤਾਂ ਵਿਰੁੱਧ ਲੜੀ ਲਈ ਭਾਰਤ ਦੀ ਮਹਿਲਾ ਇੱਕ ਦਿਨਾ ਅੰਤਰਰਾਸ਼ਟਰੀ (WODI) ਟੀਮ ਵਿੱਚ ਸ਼ਾਮਲ ਕੀਤਾ ਗਿਆ ਸੀ, ਪਰ ਉਹ ਨਹੀਂ ਖੇਡੀ। ਉਸਨੇ 11 ਸਤੰਬਰ 2018 ਨੂੰ ਸ਼੍ਰੀਲੰਕਾ ਦੇ ਖਿਲਾਫ ਆਪਣਾ WODI ਡੈਬਿਊ ਕੀਤਾ। ਅਕਤੂਬਰ 2018 ਵਿੱਚ, ਉਸਨੂੰ ਵੈਸਟਇੰਡੀਜ਼ ਵਿੱਚ 2018 ਆਈਸੀਸੀ ਮਹਿਲਾ ਵਿਸ਼ਵ ਟੀ-20 ਟੂਰਨਾਮੈਂਟ ਲਈ ਭਾਰਤ ਦੀ ਟੀਮ ਵਿੱਚ ਸ਼ਾਮਲ ਕੀਤਾ ਗਿਆ ਸੀ। ਉਸਨੇ 9 ਨਵੰਬਰ 2018 ਨੂੰ ਨਿਊਜ਼ੀਲੈਂਡ ਦੇ ਖਿਲਾਫ ਆਪਣਾ ਮਹਿਲਾ ਟੀ-20 ਅੰਤਰਰਾਸ਼ਟਰੀ (WT20I) ਡੈਬਿਊ ਕੀਤਾ।